Byrgi  til að misnota vald ..

Vald er eitt það vandmeðfarnasta tæki sem maðurinn hefur. Þegar menn fá tækifæri eða vald til að láta gott af sér leiða og fara siðan með vald sitt eins og Guðmundur gerði, kenndur við Byrgið, þá þurfum við að staldra við.

Þessi 10 milljóna króna fjárdráttur er eflaust minnsti skaðinn sem hann hefur valdið. Hann áttaði sig augljóslega ekki á stöðu sinni gagnvart skjólstæðingum, en ekki veit ég forsendur fyrir því að hann fékk leyfi fyrir að reka slíkt "byrgi."

Að taka að sér brotnar sálir og taka síðan þátt í því að brjóta þær enn meira niður það er með því lægra sem manneskjan kemst.

Orðið "Byrgi" hefur fengið nýja merkingu í hugum margra, ekki lengur sem skjól friðar heldur felustaður fyrir ofbeldi.

Hver ber ábyrgð á slíkum "forstöðu" mönnum? Hverjar eru faglegar forsendur sem fólk þarf að uppfylla til að reka slíka stofnun, að taka að sér fólk sem vissulega þarf byrgi, þarf skjól og hjálp?

Ég efast á engan hátt um það að fólk er í neyð, þess vegna hefur það leitað til Byrgisins, en úrræðið var gallað og líklegast eftirlitslaust úrræði miðað við hvað þar gekk á.

Hver er það sem setur valdið í hendur manna eins og Guðmundar sem virðist sjálfur veikur fyrir?

Jóhanna Sigurðardóttir hefur vart haft undan,undanfarið ár, að biðjast afsökunar fyrir hönd stjórnvalda vegna illrar meðferðar á skjólstæðingum stofnana.

Loksins kom þó einhver sem hafði dug í sér að gera það.

En hver á að biðjast afsökunar vegna Byrgismálsins?

Hvað höfum við lært?

Hvenær hætta stjórnvöld að þurfa að biðjast afsökunar á mismunandi ófaglegum stofnunum sem eiga að byrgja ofbeldið úti en byrgja það í raun inni .. er enn verið að reka einhver svona "skjól" fyrir ofbeldisverk eða kannski bara siðleysi?

Fyrri ummæli:
Komdu sæl.

Já, þetta er alveg óskiljanlegt mál , allveg sama hvernig maður skoðar það. Og svo er annað sem vekur furðu mína og það er að nánast öll "upptöku heimili fyrir stúlkur" hvar sem er á landinu hafa öll meira og minna " barnaníðinga"( sem eru að leita á ungar stúlkur) í sínu starfsliði.

Hvað er þar á ferð ?

Og það finnst mér rannsóknarvert á alla línuna.

Ég er allveg agndofa yfir þessari úrkynjun okkar !

Kveðja.

Er sem sagt alls ekkert eftirlit með þeim sem vilja setja á stofn svona "meðferðarstofnanir/úrræði" ??? Og þarf ekki að sækja um alls konar leyfi og sýna og sanna svo ótvírætt sé að hann/hún hafi eitthvað erindi á þessum vettvangi ? Ég þarf að sækja um sérstakt leyfi til að gera tvöfalt bílastæði við húsið mitt...

Ummæli:
Ég er viss um að ef við gæfum okkur allan þann tíma sem börnin þurfa í uppeldinu þá kæmu færri brotnar sálir út í lífið.

Brotnu sálirnar laða að sér þá sem hafa stórt hjarta, vorkenna og halda að þeir geti hjálpað, oft á tíðum, leiðast síðan hjálparhellurnar út í að verða brotnar sálir.
þetta byrjar er við erum börn.

Börn þurfa að fá málin á hreynt svo þau skilji hvað er rétt og rangt.
Þau mega heldur ekki velltast í vafa um að það er hægt að ræða saman og þau þurfa ekki að vera hrædd, allavega ætti það að vera þannig.

Verkefni: Tilfinning
Merking: Hlutlaust